CELEX: 32014D0107
Language: et
Date: 2014-02-11 00:00:00
Title: 2014/107/EL: Nõukogu otsus, 11. veebruar 2014 , mis käsitleb Euroopa Liidu ja Aserbaidžaani Vabariigi vahelise riigis ebaseaduslikult elavate isikute tagasivõtmise lepingu Euroopa Liidu nimel allkirjastamist

28.2.2014   
            
            
               ET
            
            
               Euroopa Liidu Teataja
            
            
               L 59/4
            
         
      NÕUKOGU OTSUS,
   11. veebruar 2014,
   mis käsitleb Euroopa Liidu ja Aserbaidžaani Vabariigi vahelise riigis ebaseaduslikult elavate isikute tagasivõtmise lepingu Euroopa Liidu nimel allkirjastamist
   (2014/107/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 79 lõiget 3 koostoimes artikli 218 lõikega 5,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               19. detsembril 2011 volitas nõukogu komisjoni alustama Aserbaidžaani Vabariigiga läbirääkimisi Euroopa Liidu ja Aserbaidžaani Vabariigi vahelise riigis ebaseaduslikult elavate isikute tagasivõtmise lepingu üle. Läbirääkimised lõppesid edukalt ning leping parafeeriti 29. juulil 2013.
            
         
               (2)
            
            
               Leping tuleks liidu nimel allkirjastada, tingimusel et see hiljem sõlmitakse.
            
         
               (3)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ja ilma et see piiraks kõnealuse protokolli artikli 4 kohaldamist ei osale need liikmesriigid käesoleva otsuse vastuvõtmisel ning see ei ole nende suhtes siduv ega kohaldatav.
            
         
               (4)
            
            
               Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli nr 22 artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Aserbaidžaani Vabariigi vahelise riigis ebaseaduslikult elavate isikute tagasivõtmise lepingu (1) allkirjastamiseks antakse liidu nimel luba.
   Artikkel 2
   Nõukogu eesistujal on õigus nimetada isik(ud), kes on volitatud liidu nimel lepingule alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Brüssel, 11. veebruar 2014
      
         
            Nõukogu nimel
         
         
            eesistuja
         
         E. VENIZELOS
         
      
   
   
      (1)  Lepingu tekst avaldatakse koos selle sõlmimise otsusega.